აბდურ რაჰმან ბისვასი

აბდურ რაჰმან ბისვასი (დ. 1 სექტემბერი, 1926 — გ. 3 ნოემბერი, 2017) — ბანგლადეშელი პოლიტიკოსი.  ბანგლადეშის პრეზიდენტი 1991 წლიდან 1996 წლამდე. ბანგლადეშის დამოუკიდებლობის მოპოვებამდე აბდურ რაჰმან ბისვასი იყო პაკისტანის წარმომადგენელი გაეროს გენერალურ ასამბლეაზე.title=Biswas,_Abdur_Rahman Biswas, Abdur Rahman

ადრეული ცხოვრება და განათლება
ბისვასი დაიბადა ბარისალის რაიონის სოფელ შაისტაბადში.მან განათლება მიიღო დაკას უნივერსიტეტში, სადაც მიიღო ბაკალავრის ხარისხი წარჩინებით და მაგისტრის ხარისხი ისტორიასა და სამართალში. მისი შემდგომი საჯარო სამსახური იყო ადგილობრივი კოოპერატიული ბანკის თავმჯდომარეობას და საგანმანათლებლო ინიციატივების დაფინანსება. იგი იურიდიულ პროფესიას 1950-იან წლებში შეუერთდა. 1970-იან წლებში ორჯერ აირჩიეს ბარისალის ადვოკატთა ასოციაციის პრეზიდენტად და მუშაობდა უზენაესი სასამართლოს ადვოკატად.

კარიერა
ბისვასმა თავისი პოლიტიკური კარიერა დაიწყო, მას შემდეგ, რაც მუჰამედ აიუბ-ხანის რეჟიმის დროს მუსლიმთა ლიგას შეუერთდა. იგი 1962 და 1965 წლებში აირჩიეს აღმოსავლეთ პაკისტანის წარმომადგენლად საკანონმდებლო ასამბლეაში.  1967 წელს იგი წარმოადგენდა პაკისტანს გაეროს გენერალურ ასამბლეაზე. იგი გახდა ბარისალის მუნიციპალიტეტის თავმჯდომარე 1977 წელს. 1979 წლის ბანგლადეშის საყოველთაო არჩევნებზე კი გახდა პარლამენტის წევრი. იგი მსახურობდა საფეიქრო მრეწველობის  მინისტრად პრეზიდენტ ზიაურ რაჰმანის კაბინეტში, შემდეგ კი ჯანდაცვის მინისტრად პრეზიდენტ აბდუს სატარის დროს. იყო ბანგლადეშის ნაციონალისტური პარტიის ვიცე-თავმჯდომარედ. 1991 წლის არჩევნებში აირჩიეს პარლამენტის წევრად და მალევე აირჩიეს პარლამენტის თავმჯდომარედ. იმავე წლის 10 სექტემბერს კი გახდა ბანგლადეშის მე-16 პრეზიდენტი.

პრეზიდენტის თანამდებობის უმეტესი პერიოდის განმავლობაში, ბისვასმა დრო გაატარა კითხვასა და ცნობილ ადამიანებთან შეხვედრებში. იგი შეხვდა ნობელის პრემიის ლაურეატ ფიზიკოსს აბდუს სალამს, პაკისტანის პრემიერ-მინისტრს ნავაზ შარიფს, ნეპალის პრემიერ-მინისტრს ჯიგმე სინგიე ვანგჩუკს, ბუტანის მეფესა და მალაიზიის პრემიერ-მინისტრს მაჰათირ მოჰამადს. თუმცა, როგორც ბანგლადეშის მთავრობის მეთაურის მოვალეობის შემსრულებელს, მას შეექმნა გამოწვევები ქვეყანაში სამხედრო და პოლიტიკური არასტაბილურობის გამო. 1992 წელს, ბისვასმა არ დანიშნა აბდულ ჰასიბი უმაღლესი სასამართლოს სამმართველოს მუდმივ მოსამართლედ მას შემდეგ, რაც იგი ორი წლის განმავლობაში მსახურობდა დამატებით მოსამართლედ.

1994 წლის შუა პერიოდიდან შეტაკებებმა ბანგლადეშის ეროვნულ პარტიისა და ავამი ლიგის მხარდამჭერებს შორის გამოიწვია ძალადობის გაძლიერება. თავს ესხმოდნენ პარტიულ ბიუროებს, გაზეთების ოფისებსა და სამთავრობო შენობებს სახით. ძალადობის შუაგულში, ოპოზიციამ ავამი ლიგის წარმომადგენელმა შეიხ ჰასინამ პირობა დადო, რომ ბოიკოტს გამოუცხადებდა 1996 წლის 15 თებერვალს დაგეგმილ ეროვნულ არჩევნებს. ამა რჩევნებში ხალედა ზია აირჩიეს მეორე ვადით, სამმა ძირითადმა ოპოზიციურმა პარტიამ ბოიკოტი გამოაცხადა. 26 მარტს, მზარდი ოპოზიციის პირობებში, ახლადარჩეულმა პარლამენტმა მიიღო მეცამეტე საკონსტიტუციო ცვლილების კანონპროექტი, რომელიც გზას უხსნიდა დროებითი მთავრობის დანიშვნას. 1996 წლის 28 მარტს აბდურ რაჰმან ბისვასი დაინიშნა მთავრობის მოვალეობის შემსრულებლად, რასაც მიესალმა ადამიანის უფლებათა დამცველი ორგანიზაციები. 

1996 წლის 9 ოქტომბერს იგი გადადგა პრეზიდენტის თანამდებობიდან და მისი ადგილი დაიკავა შაჰაბუდინ აჰმედმა.

პირადი ცხოვრება
ბისვასი დაქორწინებული იყო ჰოსნე არა რაჰმანზე (1934 — 17 ივნისი, 2017) პოლიტიკოს რაშედ ხან მენონის ბიძაშვილზე. მათ ჰყავდათ ხუთი ვაჟი მონუ ბისვასი, ეჰტეშამულ ჰაკე ნასიმი (1960 წლის 12 ნოემბერი - 1998 წლის 12 მარტი), შამსუდოზა კამალ ბისვასი, ჯამილურ რაჰმან შიბლი ბისვასი და მუიდურ რაჰმან რომელ ბისვასი და ორი ქალიშვილი ახი ბისვასი  და რახი ბისვასი.

ბისვასი გარდაიცვალა 2017 წლის 3 ნოემბერს დაკას გაერთიანებულ ჰოსპიტალში რესპირატორული პრობლემების გამო, 91 წლის ასაკში. 4 ნოემბერს დაკრძალეს ბანანის სასაფლაოზე.

სქოლიო

კატეგორია:ბანგლადეშელი პოლიტიკოსები
კატეგორია:ბანგლადეშის პრეზიდენტები